**KORTMANOVCI**

**Diery do sveta**

Trojčlenná rodinná kapela (otec a synovia) začala účinkovať roku 1996 na hudobnom festivale Country-folkovo-trampské Čičmany. Okrem účasti na ďalších ročníkoch tohto podujatia vystupovali pri rozličných príležitostiach najmä v Považskej Bystrici, Žiline, ale aj inde. Účinkovali na Večernici, Vandermúze, Letokruhoch, doterajších ročníkoch Zelenej modrej a iných festivaloch. Roku 2002 postúpili do celoslovenského finále Porty a Strunobrania. Od roku 2003 hrávajú na Country pod hviezdami v Praznove. V repertoári majú vlastné pesničky prevažne s jaskyniarskou tematikou, piesne o prírode, priateľstve a podobne. Ich autorom je B. Kortman starší. Niektoré z nich vyšli na MG kazete a CD s výberom CFT Čičmany, v piesňovej zbierke Kam nás piesne zanesú a vo vlastných spevníkoch Pesničky spod prilby a V zelených horách pod modrou oblohou. Zopár ich možno nájsť aj na internete.

Na toto CD vybrali zo svojho repertoáru 23 pesničiek. Môžete si ich vypočuť rozdelené do dvoch skupín – jaskyniarske a tie ostatné. Žánrovo sa pohybujú prevažne od folku až po country, niekedy zablúdia aj do iných hudobných žánrov, ako sú bluegrass, tradicionál, rock, swing či naša ľudová pieseň.

Bohuslav Kortman st. – gitara, ústna harmonika, spev

Dobroslav Kortman – husle, viola, mandolína, gitara, perkusie, spev

Bohuslav Kortman ml. – kontrabas, basová a sólová gitara, klávesy, kazoo, bicie, perkusie, spev